पाएं अपने शहर की ताज़ा ख़बरें और फ्री ई-पेपरडाउनलोड करें
हिंडौन सिटी विधानसभा क्षेत्र के पूर्व विधायक कालूराम जाटव का गुरुवार को बीमारी के चलते निधन हो गया ।प्राप्त जानकारी के अनुसार पूर्व विधायक कालूराम जाटव की गत तीन-चार दिन पहले तबीयत खराब हुई थी जिसके चलते परिजनों ने उन्हें उपचार के लिए शहर के स्टेशन रोड स्थित एक निजी भर्ती कराया ।बताया जा रहा है कि इसी दौरान गुरुवार को उनकी तबीयत अचानक ज्यादा बिगड़ गई। जिसके बाद परिजन एंबुलेंस से राजकीय चिकित्सालय लेकर पहुंचे।जहां चिकित्सकों ने जांच के बाद उन्हें मृत घोषित कर दिया।
चिकित्सकों ने कोविड-19 के पूरे प्रोटोकॉल के साथ उनके शव को पैक करवा कर नगर परिषद के एंबुलेंस से अंतिम संस्कार के लिए उनके पैतृक गांव भेजा।पीएमओ डा.नमोनारायण मीना व कोविड.19के प्रभारी डा.आशीष शर्मा ने बताया कि पीपलहेडा निवासी पूर्व विधायक कालूराम जाटव कई दिन से एक निजी अस्पताल मे उपचार चल रहा था। गुरुवार को सुबह 11बजे के करीब परिजन पूर्व विधायक जाटव को गंभीर हालत मे अस्पताल लाये।जहां मृत घोषित कर दिया।आरटीपीसीआर रिपोर्ट नही होने पर मृत्यु को संक्रमण से संदिग्ध मानते हुए कोविड.19की गाइडलाइंस के अनुसार पूर्व विधायक के शव को किट मे पैक कर नगर परिषद की एम्बुलेंस से परिजनों को सुपुर्द कर अंतिम संस्कार के लिये भेजा गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn